Palazzu di i Nobili Dodeci

U Palazzu di i Nobili Dodeci, chjamatu ancu Paviglione di i Nobili Dodeci, in francese Palais des Nobles Douze o Pavillon des Nobles Douze hè un bastimentu storicu di Bastia à l'epica ghjenuvese. 

Si trova Piazza di Corte, in Citatella, à u centru di u quartieru di Terranova.  hè una casa chì si trova à fiancu à u Palazzu di i Guvernatori. Fù creatu intornu à l'anni 1703.

I "Nobili Dodeci" eranu una istituzione riservata à i Corsi, in particulare à e grande famiglie. I Nobili Dodeci eranu eletti per dui anni. Assistianu è cunsigliavanu u guvernatore ghjenuvese. Eranu dodeci, è giravanu : ogni Nobile Dodeci stava un annu in stu bastimentu è assistia u guvernatore ghjenuvese. Purtava e duglienze di u populu è u cunsigliava nant'à certi punti.

Ponu esse cunsiderati cum'è i primi diputati di e pieve.

Sott'à a duminazione francese, u bastimentu hè statu pigliatu da l'armata, chì ci hà stallatu i so scagni.

Oghji sò occupati da i servizii di u patrimoniu di a cumuna di Bastia  .

A facciata d'orìgine ùn era micca quella chì si pò vede avà. Si pudia vede un decoru dipintu, chì rapresentava l’arme di a Republica di Ghjenuva sustinuti da dui grifonihttps://journals.openedition.org/adlfi/50212. Si pò vede stu dissegnu à l'archiviu di Ghjenuva.

 Nobili dodeci cunnisciuti 
Ghjacintu Paoli, u babbu di Pasquale Paoli hè statu nobile dodeci à parechje riprese : da u 1724 à u 1726, è in u 1730Antoine-Marie Graziani, Commémoration du bicentenaire de la mort de Pascal Paoli, Conseil général de Haute-Corse, 2007 (ISBN 978-2-915371-28-4)

 Da vede dinù 

 A Citatella di Bastia
 Piazza di Corte
 U Palazzu di i guvernatori

 Note